Вядома, у найбліжэйшыя дні ўся кампанія будзе з усіх сіл спрабаваць выправіць уласныя інфармацыйныя хібы і стварыць элегантную версію. Але - позна, суграмадзяне. Гліняная статуя рэжыму павалілася і раскалолася на драбкі, ад якіх ніякай карысці - бруд адзін, ды яшчэ і выбуханебяспечны. Цяпер кожны, хто нават «альтэрнатыўна адораны», зразумеў, наколькі бясталентныя, крыварукія і подлыя гэтыя людзі, якія надзімаць шчокі ў разнастайных кабінетах - ад раённай адміністрацыі да ЦАЛ ДЗІР БІЕ. Ім нельга даверыць не тое што краінай кіраваць, або АЭС будаваць, ці салюты ладзіць - ім нельга даверыць нават калёсы з сенам, запрэжаныя лядашчым канём: усё адно будуць ахвяры. І ўсе тутэйшыя відовішчы, няхай гэта будуць парады або «Дажынкі», салюты або «Славянскія базары», небяспечныя не толькі для мазгоў. Яны небяспечныя для жыцця. Гэта галоўнае правіла тэхнікі бяспекі беларуса.